Huawei P30 Pro लॉन्च हुआ भारत में, चार रियर कैमरों वाला है यह फोन  
8 जीबी रैम और 256  जीबी स्टोरेज के साथ आता है हुवावे पी30 प्रो 
Huawei P30 Pro की बैटरी 4,200 एमएएच की है
Huawei P30 Pro में 32 मेगापिक्सल का फ्रंट कैमरा है
Huawei P30 Pro को भारत में लॉन्च कर दिया गया है। नई दिल्ली में आयोजित एक इवेंट में कंपनी ने अपने फ्लैगशिप स्मार्टफोन से पर्दा उठाया। याद रहे कि इस स्मार्टफोन को ग्लोबल मार्केट में बीते महीने Huawei P30 के साथ पेश किया गया था। हुवावे पी30 प्रो की सबसे अहम खासियत है लाइका के साथ साझेदारी में बनाया गया क्वाड रियर कैमरा सेटअप। यह फोन रिवर्स वायरलेस चार्जिंग, इन-डिस्प्ले फिंगरप्रिंट सेंसर, आईपी68 सर्टिफिकेशन और हाइसिलिकॉन किरिन 980 प्रोसेसर के साथ आता है। आइए आपको Huawei P30 Pro की भारत में कीमत, रिलीज़ की तारीख और लॉन्च ऑफर्स के बारे में विस्तार से बताते हैं।

हुवावे पी30 प्रो का एक मात्र वेरिएंट भारत में बेचा जाएगा। 8 जीबी रैम/ 256 जीबी इनबिल्ट स्टोरेज से लैस इस वेरिएंट का दाम 71,990 रुपये है। फोन ऑरोरा और ब्रीदिंग क्रिस्टल कलर रंग में उपलब्ध होगा। Huawei ने बिना ब्याज वाले विकल्प और 5 प्रतिशत कैशबैक देने की बात की है। फोन अमेज़न इंडिया और क्रोमा स्टोर में उपलब्ध होगा।
रिलायंस जियो के सब्सक्राइबर्स 2,200 रुपये कैशबैक पाएंगे। पांच रीचार्ज तक दोगुना डेटा मिलेगा। ग्राहकों के पास 15,990 रुपये वाले Huawei Watch GT को इस फोन के साथ 2,000 रुपये के साथ खरीदने का मौका होगा। Huawei P30 Pro की पहली सेल अमेज़न इंडिया पर प्राइम सब्सक्राइबर्स के लिए 15 अप्रैल को आयोजित होगी। आम ग्राहकों के लिए सेल 16 अप्रैल से शुरू होगी। फोन क्रोमा स्टोर में प्री-ऑर्डर के लिए उपलब्ध है। फोन क्रोमा स्टोर में मई महीने से उपलब्ध होगा। याद रहे कि पेरिस में Huawei P30 Pro के 8 जीबी रैम/ 256 जीबी और  8 जीबी रैम/ 512 जीबी स्टोरेज वेरिएंट उतारे गए थे।

हुवावे पी30 प्रो फोन एंड्रॉयड 9 पाई (Android 9 Pie) पर आधारित ईएमयूआई 9.1 पर चलते हैं। डुअल-सिम और डुअल वीओएलटीई कनेक्टिविटी वाले P30 Pro के फ्रंट पैनल पर पतले बेज़ल हैं। Huawei P30 Pro में 6.47 इंच का फुल-एचडी+ (1080x2340 पिक्सल) OLED स्क्रीन है, जिसका आस्पेक्ट रेशियो 19.5:9 है। हुवावे ने अपने इस हैंडसेट में इन-डिस्प्ले फिंगरप्रिंट सेंसर दिया है।
हुवावे पी30 प्रो में ऑक्टा-कोर किरिन 980 प्रोसेसर के साथ 8 जीबी रैम है। हुवावे पी30 प्रो में 4,200 एमएएच की बैटरी दी गई है। यह फोन आईपी68 सर्टिफाइड है। Huawei P30 Pro में वायरलेस चार्जिंग सपोर्ट के साथ रिवर्स वायरलेस चार्जिंग तकनीक भी है। यह फोन हुवावे 40 वाट सुपर चार्ज तकनीक से लैस हैं।
अब बात कैमरा सेटअप की। हुवावे पी30 प्रो में क्वाड कैमरा सेटअप है, 40 मेगापिक्सल का प्राइमरी कैमरा है, 1/1.7 इंच हुवावे सुपर स्पैक्ट्रम सेंसर है और इसका अपर्चर एफ/1.6 है। 20 मेगापिक्सल का अल्ट्रा-वाइड एंगल सेकेंडरी कैमरा है जिसका अपर्चर एफ/2.2, 8 मेगापिक्सल का टेलीफोटो कैमरा है जिसका अपर्चर एफ/3.4 है और टाइम-ऑफ-फ्लाइट (TOF) कैमरा है। इसके अलावा यह डुअल ओआईएस (ऑप्टिकल इमेज स्टेबलाइजेशन) से लैस है। आपको कलर टेम्परेचर और फ्लिकर सेंसर भी मिलेगा। कैमरा सेटअप 5x ऑप्टिकल, 10x हाइब्रिड और 50x डिजिटल ज़ूम के साथ आता है। सेल्फी के लिए Huawei P30 Pro में 32 मेगापिक्सल का फ्रंट कैमरा है जिसका अपर्चर एफ/2.0 है।
कनेक्टिविटी फीचर में 4जी वीओएलटीई, वाई-फाई 802.11एसी, ब्लूटूथ 5.0, यूएसबी टाइप-सी, एनएफसी और डुअल-बैंड जीपीएस शामिल हैं। एक्सेलेरोमीटर, एंबियंट लाइट सेंसर, कलर टेंप्रेचर सेंसर, डिजिटल कंपास, जायरोस्कोप, इंफ्रारेड सेंसर और प्रॉक्सिमिटी सेंसर इस फोन का हिस्सा हैं। इसमें इन-डिस्प्ले फिंगरप्रिंट सेंसर है।
Huawei P30 Pro की बैटरी 4,200 एमएएच की है। यह 15 वॉट वायरलेस क्विक चार्ज को सपोर्ट करती है। स्मार्टफोन रिवर्स वायरलेस चार्जिंग सपोर्ट के साथ आता है। स्मार्टफोन का डाइमेंशन 158x73.4x8.41 मिलीमीटर है और वज़न 192 ग्राम।